**SREDSTVIMA JAVNOG INFORMIRANJA**

-SVIMA-

Poreč, 19.6.2023.

**POREČKO LJETO: Od srijede, 21.6.2023. kreću interpretativne šetnje kroz povijest, uz najpopularniju Porečanku iz pjesme „La mula de Parenzo“**

U srijedu, 21.6. kreću besplatne interpretativne šetnje kroz povijest Poreča „**La mula de Parenzo Tours**“ u organizaciji Turističke zajednice grada Poreča.

Uživajte u razgledu Poreča, upoznajte ribarsku tradiciju ali i doznajte kako je poznati američki pisac Ernest Hemingway povezan s prošlošću ovoga grada.

Zapjevajte s nama neslužbenu himnu Poreča uz obilazak interpretacijskog centra koji nas vraća u prošlost u koju ćemo otputovati uz stihove „La mula de Parenzo“. Glumci - vodiči upoznat će vas s bogatom povijesti koja se skriva iza jedne narodne, pučke pjesme Istre, Kvarnera, Dalmacije i Trsta.

Svi zainteresirani imati će priliku upoznati se sa zanimljivim događajima i osobama iz prošlosti Poreča unatrag stotinu i više godina. O povijesti će vam pričati likovi starog ribara, prodavača ribe, trgovkinje, pa čak i poznati američki pisac Ernest Hemingway. U sklopu šetnje zaustavit ćete se na raznim punktovima od Sjeverne kule, do Trga Marafor, gradske rive, Ribarskog trga i nazad do Centra La mula de Parenzo.

Rezervirajte svoje mjesto i pridružite nam se na besplatnoj interpretativnoj šetnji kroz povijest Poreča!

Rezervacija je obavezna (telefonom, e-mailom)

**Termini i satnica:**

21.06. – 10.00 sati

12.07. – 19.00 sati

26.07. – 19.00 sati

16.08. – 10.00 sati

23.08. – 10.00 sati

06.09. – 10.00 sati

27.09. – 17.00 sati

**Trajanje:** 45 minuta

**Jezici:** Hrvatski, Engleski, Talijanski i Njemački

**Mjesto susreta:** Centar za posjetitelje "La mula de Parenzo" - Trg Slobode 13, 52440 Poreč

**Organizator:** Turistička zajednica grada Poreča

**Informacije & Rezervacije:**

T: +385 (0)91 432 3745

E: lamuladeparenzo@muzejporec.hr

Bogati program Porečkog ljeta provjerite na [www.myporec.com](http://www.myporec.com) ili na Facebook stranici: <https://www.facebook.com/PorecIstria>

*Molimo Vas da priopćenje objavite u Vašem mediju.*

TURISTIČKA ZAJEDNICA GRADA POREČA